ཕྱི་ལོ་༡༩༨༩ལོར་གནམ་བདེ་སྒོ་མོ་ཆེའི་གནས་ཚུལ་བྱུང་རྗེས་ལས་འགུལ་ནང་ཞུགས་མཁན་གྱི་སློབ་ཕྲུག་མང་པོ་ཞིག་ངོས་དང་ཐུག་འཕྲད་བྱུང༌།ང་ཚོ་དང་སེམས་ཐག་ཉེ་པོ་བྱས་ནས་བོད་པའི་ལས་འགུལ་དེ་དོན་གྱི་ཆ་ནས་མང་གཙོ་དང་རང་དབང་གི་འཐབ་རྩོད་ཡིན་པས།ང་ཚོ་དང་གཅིག་པ་རེད་ཅེས་བརྗོད་ནས་ཧ་ཅང་དགའ་པོ་བྱེད་ཀྱི་འདུགདེ་ནི་ང་ཚོའི་བློ་ལ་འཇོག་དགོས་པ་ཡིན།གཞུང་བརྗེ་འགྲོ་ཞིང༌།དཔེར་ན་རྒྱ་ནག་གཞུང་ལ་ཆ་བཞག་ན་མའོ་ཙེ་ཏུང་གི་དུས་སྐབས་གཅིག་དང༌།ཏིང་ཞའོ་ཕིང་གི་དུས་སྐབས་གཅིགཅང་ཙེ་མིང་གི་དུས་སྐབས་གཅིགད་ལྟ་ཧུའུ་ཅིང་ཐའོ་ཡི་དུས་སྐབས་གཅིག་བཅས་དུས་སྐབས་བཞི་ཙམ་བྱུང་བ་དེའི་རིང་འགྱུར་བ་ཆེན་པོ་ཕྱིན་ཡོད།དཔེར་ན་ཆེ་ས་གུང་ཁྲན་ཏང་ཟེར་བའི་སྒྲིག་འཛུགས་དེ་རྩ་བ་མ་ཁེ་སི་རིང་ལུགས་ལ་བརྟེན་ནས་ཆགས་པ་དང༌།སྤྱི་ཚོགས་རིང་ལུགས་པ་རེད།ཡིན་ནའང་ཏིང་ཞའོ་ཕིང་གི་སྐབས་ནས་བཟུང་ཞི་མི་དཀར་ནག་ལ་ཁྱད་པར་མི་འདུགཙི་ཙི་གཟུང་ཐུབ་ན་འགྲིགཅེས་བརྗོད་ནས་མ་རྩའི་རིང་ལུགས་ཀྱི་ལམ་ལ་ཕྱིན་ཡོད།ཁ་ས་རང་རྒྱ་མི་ཁ་ཤས་ཐུག་པ་ཁོང་ཚོ་དང་སྐད་ཆ་བྱུང༌།ཏིང་ཞའོ་ཕིང་གི་རྗེས་ནས་རྒྱ་ནག་ལ་འགྱུར་བ་ཆེན་པོ་ཕྱིན་ཡོད།གལ་ཏེ་མའོ་ཙེ་ཏུང་བསྐྱར་དུ་སླེབས་པ་ཡིན་ན་ཁྱེད་རང་ཚོ་ཚང་མ་གཡས་ཕྱོགས་པ་རེད།ཅེས་སྐྱོན་བརྗོད་བྱས་ནས་ཕྱིར་འབུད་བྱ་རྒྱུ་རེད་ཅེས་བརྗོད་པ་ཡིན།གང་ལྟར་ཧ་ཅང་འགྱུར་བ་ཆེན་པོ་ཕྱིན་ཡོད།ཤེས་སོང་ངམ།